Reagime pas lirimit të ushtarit amerikan
Gjatë vizitës në Poloni, Presidenti Obama mbrojti marrëveshjen me talebanët për të liruar rreshterin e ushtrisë amerikane
Ndërsa qyteti i lindjes i Bowe Bergdahl-it përgatitet për kthimin e tij... ka pikëpyetje për çmimin që pagoi Amerika për lirimin e tij – 5 të burgosur talebanë, të rrezikshëm, të cilët u liruan dhe po mbahen në Katar, vetëm me premtimet se nuk do të përbëjnë rrezik. Duke shkruajtur në faqen në internet, , një ushtar, i cili shërbeu në të njëjtin batalion me Bergdahl-in, thotë se ish-i burgosuri nuk ishte hero, duke theksuar se “në vend që të shkonte të flinte, ai u largua nga kapanoni në këmbë. Ai dezertoi.” Në mediat sociale, të tjerë e akuzojnë Bergdahl-in se u largua dhe se për shkak të tij u vranë të paktën 6 ushtarë të tjerë amerikanë. Në konferencën e përditshme të shtypit, Sekretari i Shtypit i Shtëpisë së Bardhë, Jay Carney, i doli atij në mbrojtje: - tha ai. Duke cituar një deklaratë të gjeneralit Martin Dempsey, shefi i shtabit të përgjithshëm të ushtrisë amerikane, zoti Carney tha “motoja jonë është që të mos e braktisim kurrë shokun në nevojë.” - tha Carney. Por edhe kjo përgjigje, nuk ishte e mjaftueshme për t’i ndalur kritikët që të vendosin një peticion në faqen në internet të Shtëpisë së Bardhë, për ta cilësuar Bergdahl-in dezertor. Zyrtarët e Pentagonit thonë se ushtria nuk zhvilloi hetime lidhur me rrethanat e zhdukjes së tij në qershor të vitit 2009, por kjo ngaqë ata nuk mund të flisnin me të dhe nuk ishte marrë asnjëherë një vendim në publik. Tani për tani, Bergdahl-i ndodhet në Qendrën Mjekësore Landstuhl në Gjermani, ku ai është në gjendje të qëndrueshme dhe po trajtohet për probleme që lidhen me kequshqyerjen dhe çështje të tjera shëndetësore dhe ku psikologët janë duke e ndihmuar që të përshtatet me gjendjen e tij të re. Dhe ndërsa ai po merret në pyetje lidhur me periudhën kur ishte i burgosur, zyrtarët thonë se po fokusohen në marrjen e informacioneve të rëndësishme prej tij. Bisedat lidhur me mënyrën se si ai ra në duart e talebanëve, do të lihen për më vonë.